Palass ëd j'Òje

Ël Palass dël senà, ëd sòlit ciamà Palass ëd j'Òje, a l'é la ca dla comun-a ëd Palerm.
A resta an piassa Pretoria.
A l'é stàit tirà su dël 1463, miraco anté ch'a-i era un vej palass aragonèis.
A l'é stàit slargà e restaurà vàire vire ant ij sécoj XVI, XVII e XIX fin-a al 1823.

As presenta con na fassada amponenta an sla qual a seurto la statua ëd Santa Rosalìa dël sécol ch'a fa XVII, atribuìa a Carlo d'Aprile, e l'òja an màrmol an sël porton, euvra ëd Salvatore Valenti.
Dle plache comemorative a memòrio dj'aveniment ëstòrich e locaj dël passà.

Antra j'euvre d'art significative goernà a l'anterior, ant l'intrada a-i son ij fresch ëd Concc (sécol ch'a fa XVI), ël pressios portal baròch d'Amato (sécol ch'a fa XVII) e na scoltura funeraria an màrmol ch'a l'é bel fé ch'a armonta a l'época roman-a.
Da armarché ancora la scoltura alegòrica dël Geni ëd Palerm an slë scalon grand e le sale dle Làpide, Giàuna e ëd Garibaldi.
Dal pogieul ëd costa-sì ël condotié a l'é adressasse a la furfa ëd Palerm ai 30 ëd maj 1860.

Categorìa:Architetura ëd Palerm
Òje